Държавен вестник, бр. 16, 2010 г., стр. 11

БРОЙ  16	
Д Ъ Р Ж А В Е Н  В Е С Т Н И К 	
СТР.  11  
„(3) Психологичната пригодност за военна 
служба се определя от специализирани звена 
и органи по психологичното осигуряване при 
условия и по ред, определени с акт на минис­
търа на отбраната.“
4. В ал. 5 думите „лица с двойно или с чуждо 
гражданство или без гражданство“ се заменят 
с „български граждани с двойно гражданство“. 
§ 62. Член 142 се изменя така:
„Чл. 142. (1) Условията и редът за приемане 
във военните академии, висшите военни учи­
лища и професионалните колежи се определят 
с наредба на министъра на отбраната. 
(2) Курсантите сключват договори за военна 
служба, в чийто срок се включва срокът на 
обучението. За срока на обучение във висшите 
военни училища курсантите се подготвят за 
изпълнение на военна служба като професия 
и им се осигурява: 
1. пълна държавна издръжка;
2. безплатно медицинско обслужване;
3. възможност за избор в колективните орга­
ни за управление на висшето военно училище;
4. ваканция в размер на 30 календарни 
дни за учебна година по ред и при условия, 
определени с правилниците за устройството и 
дейността на висшите военни училища;
5. стипендии при условия, по ред и в размери, 
определени с акт на министъра на отбраната; 
6. задължително застраховане срещу смърт 
и неработоспособност вследствие на злополука 
при или по повод изпълнение на задължения 
във връзка с подготовката им за изпълнение 
на военна служба.
(3) Времето за обучение на курсантите не 
се зачита за трудов стаж.
(4) Курсантите се повишават в званията 
по чл. 138, ал. 2 със заповед на началника на 
висшето военно училище при условия и по 
ред, определени с правилника за устройството 
и дейността му.
(5) Завършилите обучението курсанти са 
длъжни да изпълняват военна служба за срок 
не по-кратък от 10 години.
(6) Правата и задълженията на обучаваните 
по ал. 1 се определят с правилниците за ус­
тройството и дейността на военните академии 
и висшите военни училища и в договора за 
военна служба.“
§ 63. В чл. 144 се правят следните изменения:
1. В ал. 1 изречение второ се изменя така: 
„То преминава начална и специална военна 
подготовка във висше военно училище, в про­
фесионален колеж или в учебен център, освен 
в случаите, когато е било на военна служба.“
2. Алинея 3 се изменя така:
„(3) Срокът на договора с лицата по ал. 1 
не може да бъде по-кратък от 7 години за 
офицерите, 5 години за офицерските кандида­
ти и сержантите(старшините) и три години за 
войниците(матросите).“
3. Алинеи 4 и 5 се отменят.
§ 64. В чл. 146 т. 3 се изменя така:
„3. на офицерските кандидати, на сержантите 
(старшините) и на войниците (матросите) – със 
заповед на министъра на отбраната или на 
оправомощени от него длъжностни лица.“
§ 65. В чл. 147 се правят следните изменения:
1. В ал.  1 думите „Министерството на 
отбраната“ се заменят с „Министерството на 
отбраната, структурите на пряко подчинение на 
министъра на отбраната и Българската армия“.
2. Алинеи 3 и 4 се изменят така:
 „(3) При подаване на заявлението кандидатът 
прилага свидетелство за съдимост и подписва 
декларация за наличие на обстоятелствата по 
чл. 141, ал. 1, т. 5 – 7.
(4) При приемане за обучение във висшите 
военни училища кандидатът прилага свиде­
телство за съдимост и подписва декларацията 
по ал. 3.“
§ 66. Член 148 се изменя така:
„Чл. 148. (1) Договорите за военна служба 
се сключват с министъра на отбраната или с 
оправомощени от него длъжностни лица.
(2) Редът и допълнителните условия за 
сключване на договора за военна служба се 
определят с правилника за прилагане на закона.“ 
§ 67. Създава се чл. 148а:
„Чл. 148а. (1) При подписване на договора 
за военна служба военнослужещият подава 
декларация за имотното състояние и доходите 
си, декларация, че не членува в политическа 
партия, и декларация за липса на обстоятелства 
по чл. 188.
(2) При промяна на имотното състояние 
военнослужещите подават декларация в едно­
месечен срок от настъпването є.“
§ 68. В чл. 149 се правят следните изменения:
1. Алинея 1 се изменя така:
„(1) Военнослужещият постъпва на служба 
по местоназначението си в 10-дневен срок от 
датата на сключване на договора за военна 
служба и полага военна клетва, което се удос­
товерява с подписване на клетвен лист и акт 
за встъпване в длъжност.“
2. Алинея 3 се изменя така:
„(3) Ако по независещи от него причини 
военнослужещият не постъпи на служба или 
не положи клетва в срока по ал. 1, се определя 
нов срок за встъпване.“
§ 69. Членове 150 и 151 се отменят.
§ 70. Член 152 се изменя така:
„Чл. 152. (1) Ако военнослужещият не подаде 
декларациите по чл. 148а, ал. 1, не постъпи на 
служба или не положи клетва, правоотношени­
ето по изпълнение на военна служба се смята 
за невъзникнало, освен ако това се дължи на 
независещи от него причини.
(2) Изпълнението на военната служба започва 
с полагането на военна клетва и встъпването 
в длъжност.“ 
§ 71. В чл. 154 ал. 2 се отменя.